《用季翔韵题胡长史所藏东坡墨竹》
明代·管讷

剩水残山雪后时，袜材貌得岁寒枝。归来内署曾持烛，忘却南溪有赋诗。

岷谷秋阴云冉冉，湘江春碧雨差差。展图如在千竿里，六月凉飙洒鬓丝。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。